# Albert Lienhardt

### El Vikipedio

Albert LIENHARDT (naskiĝis en 1904; mortis la 23-an de novembro 1996 en Mulhouse, Francio) estis dumviva membro de UEA kaj de Unuiĝo Franca por Esperanto kaj honora membro de Franca Fervojista Esperanto-Asocio.

Konatiĝinte 20-jara kun Esperanto, li kreis post la dua mondmilito la eldonejon Nova, kiu jam de 1946 publikigis vortarojn kaj lernolibrojn en Francio, interalie lernilon por komencantoj (1955), kiun li mem verkis sub la anagrama pseŭdonimo Bernard Thaillet. Tre aktiva en la orient-franca movado, Lienhardt ne okupis oficialajn postenojn, sed iniciatis multajn kursojn ĉeestajn kaj korespondajn. Lia nomo iĝis tutmonde konata pro la popularaj didaktikaj verkoj Amuzaj dialogoj (1973, 1980, 1981), Facilaj dialogoj (1982) kaj Amuza legolibro (1984, 1989). Dum siaj lastaj dudek jaroj li dediĉis sin al interlingvistikaj studoj kaj lanĉis la proponon Optimala ortografio (1978).

Elŝutita el "http://eo.wikipedia.org../../../a/l/b/Albert_Lienhardt_fb67.html"

Kategorioj: Francaj esperantistoj | Naskiĝintoj en 1904

##### Views

- Artikolo
- Diskuto
- Aktuala versio

##### Serĉu